  Наталья Тетерина Туннэ, 24-тӥ шуркынмонэ, Дэбес ёросысь егитъёслэн парламентазы быръёнъёс ортчизы. 15 инты понна 27 кандидатъёс вожвылъяськизы. Со сярысь ивортодэтъя «Удмуртия» агентстволы Дэбес ёросысь Егитъёсын ужан политикая, физкультурая но спортъя ёзэтлэн кивалтӥсезлэн воштӥсез Ольга Назарова вераз. Солэн кылъёсызъя, кык нырысетӥ ӧтчамъёс асьсэдыз сокем яркыт возьматыны ӧз быгатэ, малы ке шуоно соку егитъёслэн парламентсылэн ужзы кутске гинэ вал. Нош куинетӥ ӧтчамысь ёзчиос умой ужазы, лыдъя Ольга Назарова. Ужрадъёсъя быгатӥсько вераны, <...> Егитъёслэн парламентъёссылэн элькун тол спартакиадаязы ветлӥзы. Собере асьсэос туж тунсыко «Разделяйка» акциез ортчытӥзы. Вань ӵектос «Завтрак с Главой», асьме ёросын сое быдэстӥськом Ольга НазароваӦнерчилэн ивортэмезъя, егитъёслэн парламентсы жуг-жагез люкылыса бичан ласянь туж юн ужаз. Кылсярысь, соос Ижкарысь «Экор» компаниен кусыпъёсты юнматыса, Дебэсын кышкытлыко жуг-жагез октонъя контейнер пуктӥзы. Парламентлэн ньылетӥ ӧтчамез азьын кутскем ужез азьланьтон ужпум сылэ, шуиз Ольга Назарова. Выль ӧтчаме шедем егитъёс пӧлысь куинез кылемаз но ӧтчамын ужазы. Быръем ёзчиос пӧлын школаын дышетскисьёс но, 30 аресъемъёс но вань.  «Вань школаын дышетскись но, 9-тӥ классысь, солы 15–16 арес, дыр. Тани вань 30 аресъемъёс но, соос пырак берпуметӥ вакытэ сюризы», — шуиз Ольга Назарова. Ватсалом, Дэбес ёросысь егитъёслэн парламентсы Депутатъёслэн кенешенызы огкылысь ужа. Тегъёс: Политика Дэбес егитъёс Удмуртия Мерлык  